|SEGRETARJAT PARLAMENTARI | |PARLIAMENTARY SECRETARIAT FOR | |GHALL-BIEDJA, SAJD U DRITTIJIET| |AGRICULTURE, FISHERIES AND | |TAL-ANNIMALI |[pic] |ANIMAL RIGHTS | | |MALTA | | Stqarrija għall-Istampa 17 ta' September 2013 LIĊENZJA SPEĊJALI GĦALL-INSIB TAL-MALVIZZ U L-PLUVIERA F'MALTA MATUL IL- ĦARIFA 2013-2014 Wara r-rikomandazzjoni tal-Ornis Committee (Malta) u fl-isfond ta' kunsiderazzjonijiet legali u parametri ta' konservazzjoni applikabbli, il- Gvern illum ippubblika Avviż Legali 280 – Regolamenti dwar l-Konservazzjoni tal-Għasafar Selvaġġi 2013 (Dikjarazzjoni dwar Deroga għall-Istaġun tal- Insib fil-Ħarifa tal-2013 għall-Malvizz u l-Pluviera), li permezz ta' dan l- Avviż qed jitħabbar il-ftuħ ta' staġun limitat tal-insib tal-Pluviera u l- Malvizz taħt kondizzjonijiet strettament sorveljati. Qed issir ukoll referenza għall-Avviż Legali 303 – Regolamenti tal-2012 dwar l- Konservazzjoni tal-Għasafar Selvaġġi (Qafas biex tiġi permessa Deroga li Tiftaħ l-Istaġun g]all-insib tal-Malvizz u l-Pluviera), kif emendat b'Avviż Legali 279 tal-2013, li jistabbilixxu l-parametri legali li jeħtieġu li jitqiesu meta jinfetaħ kull staġun tal-Ħarifa tal-insib għall-Malvizz u l- Pluviera f'Malta. Il-Wild Birds Regulation Unit (WBRU) fi ħdan il-Ministeru għall-Iżvilupp Sostenibbli, l-Ambjent u t-Tibdil fil-Klima qed iħabbar sejħa għall- applikazzjonijiet ta' liċenzji speċjali għall-insib fil-Ħarifa li tippermetti l-insib limitat ta' 2 speċi biss, jiġifieri l-Malvizz u l- Pluviera taħt kondizzjonijiet strettament sorveljati kif inhu stabbilit fl- Avviżi Legali 303 tal-2012, kif stabbilit fl-Avviżi Legali msemmija aktar 'il fuq. L-insib għall-Malvizz huwa permess mill-20 ta' Ottubru 2013 sal-31 ta' Diċembru 2013, iż-żewġ dati inklużi, filwaqt li l-insib għall-Pluviera huwa permess mill-20 ta' Ottubru 2013 sal-10 ta' Jannar 2014, iż-żewġ dati inklużi. Il-qbid massimu nazzjonali għal dan l-istaġun huwa ta' 5,000 Malvizz u 1,150 Pluviera, filwaqt li l-qbid individwali matul dan l-istaġun għal kull liċenzja huwa ta' 6 għasafar (Mlievez/Pluvieri). L-istess bħas-sena l-oħra, persuni li huma liċenzjati li jonsbu ħa jkunu mitluba jirrappurtaw kull għasfur li jaqbdu permezz ta' messaġġ (sms) fuq in-numru indikat fuq il- liċenzja. Ukoll bħas-sena l-oħra, l-insib ma jistax isir fuq ix-Xagħri ġewwa siti Natura 2000. Il-mapep li jindikaw dawn iż-żoni jistgħu jitniżżlu mill- websajt http://www.mepa.org.mt/biodiversity-autumntrapping2012. Għelieqi li jinħadmu u li huma uffiċjalment rreġistrati mal-, u aċċettati mill-, Paying Agency għal skop ta' kultivazzjoni tal-uċuh tar-raba' u li jintgħarfu li huma għelieqi mir-ritratti mill-ajru tal-2008 kif ippubblikati mill- Awtorità ta' Malta dwar l-Ambjent u l-Ippjanar, u li qedin fil-konfini fil- mapep ppubblikati mid-Direttur tal-Ambjent skont Regolament 2 tal-Avviż Legali 303 tal-2012, ma jitqiesux bħala Xagħri. Dawk il-persuni biss li għandhom il-Carnet de Chasse 2013-2014 validu skont ir- regolamenti dwar l-Konservazzjoni tal-Għasafar Selvaġġi tal-2006 huma eliġibbli biex japplikaw għal din il-Liċenzja Speċjali. Barra minn hekk, l- applikanti iridu juru s-siti tal-insib tagħhom minn fejn beħsiebhom jeżerċitaw l-insib (mhux iktar minn żewġ siti) għall-finijiet tal-liċenzji speċjali għall-insib fil-Ħarifa li ġew irreġistrati mal-Kummissarju tal- Pulizija. Il-formoli tal-applikazzjoni jistgħu jinġabru mill-fergħat kollha tal- MaltaPost f'Malta u f'Għawdex jew jistgħu jitniżżlu wkoll mill-website www.environment.gov.mt taħt il-link tal-"Wild Birds Regulation Unit". L- applikazzjonijiet għandhom jaslu fil-fergħat tal-MaltaPost fil-ħinijiet tal- uffiċċju mit-Tnejn 23 ta' Settembru sas-Sibt 28 ta' Settembru 2013. Mal- preżentazzjoni tal-formola tal-applikazzjoni, l-applikant huwa mitlub li jħallas €10, jippreżenta il-Karta tal-Identità tiegħu kif ukoll il-ktejjeb tal-Carnet de Chasse 2013-2014. L-applikanti huma rikjesti li mal-applikazzjoni jissottomettu kopja tas- site plans (sa massimu ta' żewġ siti) tal-imnasab immarkati bl-aħmar reġistrati mal-Kummissarju tal-Pulizija u b'timbru tal-Pulizija. L- applikazzjoni tista' tiġi sottomessa għan-nom tal-applikant, dment li l- persuna turi ukoll il-Karta tal-Identità tagħha. Skont ir-Regolamenti 6(g) tal-Avviż Legali 303 tal-2012, in-nassaba liċenzjati għandhom jitħallew biss li jkollhom fil-pussess tagħhom sa mhux aktar minn 10 għasafar b'kollox, mill-Pluviera jew mill-Malvizz, fuq is-sit tal-insib jew meta jivvjaġġaw mill-post jew sal-post tas-sit tal-insib. Dawn jistgħu jintużaw bħala live-decoys. Sabiex l-għasafar jiġu kkunsidrati bħala live-decoys, l-għasfur għandu jkollu ċurkett li jintuża darba li jkun approvat u pprovdut għal dan il-għan mill-WBRU. Dawn iċ-ċrieket jintbagħtu lill-applikant flimkien mal-Liċenzja Speċjali permezz ta' posta reġistrata. Meta ssir l-applikazzjoni għal liċenzji speċjali għall-insib fil-Ħarifa, in- nassaba huma mitluba li jindikaw in-numru ta' għajat u taħrik (live-decoys) miż-żewġ speċi li huma bi ħsiebhom jużaw fis-sit tal-insib. Dan iċ-ċurkett għandu jkun disponibbli bi ħlas ta' € 0.50 (ħamsin ċenteżmu tal-ewro) -il wieħed. Għal aktar informazzjoni fir-rigward tal-proċess tal-applikazzjoni ċempel 2388 6214 matul il-ħinijiet tal-uffiċċju jew permezz tal-email fuq wildbirds@gov.mt.